CELEX: 62013CA0420
Language: da
Date: 2014-07-10 00:00:00
Title: Sag C-420/13: Domstolens dom (Tredje Afdeling) af 10. juli 2014 — Netto Marken Discount AG & Co. KG mod Deutsches Patent- und Markenamt (anmodning om præjudiciel afgørelse fra Bundespatentgericht — Tyskland) (Præjudiciel forelæggelse — varemærker — direktiv 2008/95/EF — identificering af de varer eller tjenesteydelser, for hvilke varemærkebeskyttelse søges — krav om klarhed og præcision — Niceklassifikationen — detailhandel — sammensætning af tjenesteydelser)

15.9.2014   
            
            
               DA
            
            
               Den Europæiske Unions Tidende
            
            
               C 315/20
            
         Domstolens dom (Tredje Afdeling) af 10. juli 2014 — Netto Marken Discount AG & Co. KG mod Deutsches Patent- und Markenamt (anmodning om præjudiciel afgørelse fra Bundespatentgericht — Tyskland)
   (Sag C-420/13) (1)
   
   ((Præjudiciel forelæggelse - varemærker - direktiv 2008/95/EF - identificering af de varer eller tjenesteydelser, for hvilke varemærkebeskyttelse søges - krav om klarhed og præcision - Niceklassifikationen - detailhandel - sammensætning af tjenesteydelser))
   2014/C 315/29
   Processprog: tysk
   
      Den forelæggende ret
   
   Bundespatentgericht
   
      Parter i hovedsagen
   
   
      Sagsøger: Netto Marken Discount AG & Co. KG
   
      Sagsøgt: Deutsches Patent- und Markenamt
   
      Konklusion
   
   
               1)
            
            
               En erhvervsdrivendes ydelser, der består i at sammensætte tjenesteydelser, med henblik på at forbrugeren bekvemt kan sammenligne og erhverve dem, kan henføres under begrebet »tjenesteydelser« som omhandlet i artikel 2 i Europa-Parlamentets og Rådets direktiv 2008/95/EF af 22. oktober 2008 om indbyrdes tilnærmelse af medlemsstaternes lovgivning om varemærker.
            
         
               2)
            
            
               Direktiv 2008/95 skal fortolkes således, at det kræver, at en ansøgning om varemærkeregistrering for en tjenesteydelse vedrørende en sammensætning af tjenesteydelser skal være formuleret tilstrækkeligt klart og præcist for at gøre det muligt for de kompetente myndigheder og andre erhvervsdrivende at vide, hvilke tjenesteydelser ansøgeren har til hensigt at sammensætte.
            
         
      (1)  EUT C 313 af 26.10.2013.